Utviklings- og kompetanseetaten

**AVTALEDOKUMENT FOR SAMKJØPSAVTALE**

**mellom**

**OSLO KOMMUNE**

**V/UTVIKLINGS- OG KOMPETANSEETATEN**

**(heretter kalt Oppdragsgiver)**

**Organisasjonsnummer: 971 183 675**

**og**

**Konica Minolta Business Solutions Norway AS**

**(heretter kalt Leverandør)**

**Organisasjonsnummer: 964 371 180**

**Om**

**Leie/leasing av multifunksjonsmaskinerINNHOLDSFORTEGNELSE**

[1 Generelt om samkjøpsavtalen 2](#_Toc1232107866)

[2 Definisjoner 3](#_Toc437384483)

[3 Samkjøpsavtalens varighet 3](#_Toc1196508447)

[4 Partenes representanter (vilkårene punkt 2) 3](#_Toc807045858)

[5 Språk 3](#_Toc1062806556)

[6 Leverandørens plikter (vilkårene punkt 4) 3](#_Toc663585361)

[6.1 Leveringstid og sted (vilkårene punkt 4.2) 4](#_Toc1911692279)

[6.2 Varekataloger og prislister 4](#_Toc440896809)

[6.3 Endringer i sortiment 4](#_Toc1606540564)

[6.4 Miljøbestemmelser 5](#_Toc154566125)

[6.5 Krav til aktsomhetsvurderinger for ansvarlig næringsliv 8](#_Toc1603859022)

[6.6 Øvrige plikter 11](#_Toc248564399)

[7 Avrop 12](#_Toc1076920688)

[7.1 Avropsmekanisme 12](#_Toc2075030948)

[7.2 Pris 12](#_Toc1244737632)

[7.3 Overtagelse 12](#_Toc1411177206)

[8 Retur og feilleveranser 12](#_Toc189227098)

[9 Dagmulkt 12](#_Toc1101921002)

[10 Pris og betaling (vilkårene punkt 7) 13](#_Toc2009201357)

[10.1 Pris 13](#_Toc284741982)

[10.2 Prisregulering (vilkårene punkt 7.2) 13](#_Toc851148634)

[10.3 Fakturering (vilkårene punkt 7.4 flg.) 14](#_Toc1423592603)

[11 Proveny 15](#_Toc1198580951)

[12 Endringer i Leverandørs organisasjon mv. 16](#_Toc1918671374)

[13 Oppsigelse 16](#_Toc272263001)

[14 Bestemmelser fra Oslomodellen 16](#_Toc155579154)

[14.1 Krav om betaling til bank 16](#_Toc951830032)

[14.2 Krav til lønns- og arbeidsvilkår 16](#_Toc1996290507)

[14.3 Krav om betaling med elektronisk betalingsmiddel/forbud mot kontant betaling 17](#_Toc1025373105)

[14.4 Brudd på skatte- og avgiftsforpliktelser 17](#_Toc1067381563)

[14.5 Brudd på konkurranselovgivningen 18](#_Toc2075775443)

[14.6 Revisjon 18](#_Toc671226349)

[14.7 Utdypende krav til faktura 19](#_Toc1573165383)

[14.8 Mislighold av kontraktsforpliktelser - konsekvenser for senere konkurranser 19](#_Toc1546235441)

[15 Eventuelle endringer etter avtaleinngåelse 19](#_Toc478398130)

# **Generelt om samkjøpsavtalen**

Samkjøpsavtalen fastsetter vilkårene for alle kommunens virksomheters leie/leasing av multifunksjonsmaskiner i angitt periode. Avtalen er gjensidig bindende for Oppdragsgiver og Leverandør. Oslo kommunes respektive virksomheter er forpliktet til å avrope på inngåtte samkjøpsavtale, og Leverandør forplikter seg til å levere i henhold til denne.

For denne avtale gjelder «Kontraktsvilkår for leie og service» (heretter kalt vilkårene) med følgende endringer og suppleringer.

# **Definisjoner**

1. Oppdragsgiver: Oslo kommune, Utviklings- og kompetanseetaten v/ avdeling for innkjøpstjenester.
2. Leverandør: Konica Minolta Business Solutions Norway AS
3. Bestiller: Oslo kommunes virksomheter og eventuelle private virksomheter som drifter tjenestetilbud for Oslo kommune og som i henhold til avtale med Oppdragsgiver er gitt rett til å avrope på samkjøpsavtalen i forbindelse med drifting av disse tjenestene.
4. Avrop: Bestillers kjøp på de vilkår som fremgår av denne samkjøpsavtale.

# **Samkjøpsavtalens varighet**

Avtalens varighet er ett – 1 – år fra 02.04.2023. Oppdragsgiver har opsjon på forlengelse av avtalen for inntil 1+1+1 år. Oppdragsgiver skal senest 3 mnd. før utløpet av avtalen gi Leverandør skriftlig melding om opsjon vil bli utløst.

# **Partenes representanter (vilkårene punkt 2)**

|  |  |  |  |  |
| --- | --- | --- | --- | --- |
| For Oppdragsgiver | |  | For Leverandør | |
| Navn: | Utviklings- og kompetanseetaten  V/Bår Sveinhaug Frislid |  | Navn: | Konica Minolta Business Solutions Norway AS V/Rune Viklund |
| Adr.: | Postboks 6538 Etterstad  0606 OSLO |  | Adr.: | Postboks 4513 Nydalen  0404 Oslo |
| Tlf.: | 986 60 570 |  | Tlf.: | 902 65 221 |
| E-post: | bar.frislid@uke.oslo.kommune.no |  | E-post: | rune.viklund@konicaminolta.no |

Partene skal skriftlig varsle hverandre ved utskiftning av representant.

# **Språk**

All kommunikasjon mellom Oppdragsgiver/Bestiller og Leverandør skal foregå på norsk.

# **Leverandørens plikter (vilkårene punkt 4)**

## Leveringstid og sted (vilkårene punkt 4.2)

Maksimal leveringstid for multifunksjonsmaskiner skal være tretti – 30 - dager fra bestilling.

Leveringstid i henhold til samkjøpsavtalen skal være maksimal leveringstid. Kortere leveringstid kan avtales for det enkelte avrop.

Maksimal leveringstid for forbruksmateriell som eksempelvis toner, tonerkasett, tromler (OPC) osv. er to virkedager fra bestilling. Frakt skal være inkludert i prisen.

Ved hastelevering (levering innen fire timer) skal Oppdragsgiver belastes med faktiske, dokumenterbare fraktkostnader (budbil etc.).

Leveringssted er anvist sted på adressen til den enkelte virksomhet (Bestiller) som avroper på samkjøpsavtalen, med mindre annet er særskilt avtalt.

Levering anses skjedd når leveransen er mottatt og overlevert til Bestiller på avtalt leveringssted til avtalt tid.

Oppstår det «restordre», dvs. at det ikke er mulig å levere det totale antallet som er avropt, skal Bestiller varsles umiddelbart.

## Varekataloger og prislister

Maskiner og utstyr som tilbys i henhold til avtalen skal tilfredsstille kravene som fremgår av Bilag 3 Pris- og produktskjema, samt Bilag 1 Oppdragsgivers behovsbeskrivelse og kravspesifikasjon.

Leverandør skal ikke leie ut/tilby leasing av andre multifunksjonsmaskiner og modeller enn de som er tilbudt i henhold til avtalen, jf. Bilag 3 Pris- og produktskjema, eller er godkjent som erstatningsmaskin eller ny modell, jf. punkt 6.3.

Leverandør skal innen avtaleoppstart lage en presentasjon av tilbudte produkter, jf. Bilag 3 Pris- og produktskjema.

## Endringer i sortiment

* + 1. **Erstatningsmaskiner**

Ved behov for erstatningsmaskiner skal Leverandør dokumentere at erstatningsmaskinen tilfredsstiller kravene i konkurransedokumentene og at de er av tilsvarende eller bedre kvalitet, funksjonalitet og pris som maskinen de skal erstatte. Erstatningsmaskinen skal ikke medføre økte kostnader for Bestiller.

Erstatningsmaskiner skal ikke leveres før de er godkjent av Oppdragsgiver, jf. Bilag 1 Oppdragsgivers behovsbeskrivelse og kravspesifikasjon punkt 4.2.17

Dersom erstatningsmaskinen ikke godkjennes og Leverandør som følge av dette ikke kan levere, ansees bestillingen som kansellert og Bestiller skal få kreditert eventuelle betalinger.

* + 1. **Nye maskiner**

Ved introduksjon av nye maskiner skal Leverandør kunne dokumentere at maskinen tilfredsstiller kravene i konkurransedokumentene og godkjennes av Oppdragsgiver før eventuell promotering i Oslo kommune.

Se nærmere bestemmelser i Bilag 1 Oppdragsgivers behovsbeskrivelse og kravspesifikasjon punkt 4.2.17

* + 1. **Pris- og rabattkalkyle**

Erstatningsvarer og nye varer i kontraktsperioden skal følge samme pris- og rabattkalkyle som Leverandørs opprinnelige tilbudte varer. Det innebærer at Leverandør skal beregne seg den samme fortjenesten som opprinnelige modeller i henhold til avtalen. Oppdragsgiver skal ha rett til innsyn i regnskaper/annen relevant dokumentasjon for verifisering. Oppdragsgiver kan benytte tredjepart til gjennomføring av slik undersøkelse.

## Miljøbestemmelser

Leverandør garanterer at han i hele kontraktsperioden oppfyller avtalens miljøkrav, samt den til enhver tid gjeldende miljølovgivning. Tilsvarende bestemmelse gjelder for eventuelle underleverandører.

Leverandør skal arbeide aktivt for å minske miljøbelastningen ved oppfyllelse av avtalen.

Leverandør forplikter seg til enhver tid å ha en returordning i henhold til gjeldende offentlige bestemmelser og forskrifter.

* + 1. **Krav til transport i kontraktsperioden**

### **6.4.1.1 Kjøretøy og drivstoff**

For kjøretøy som har en tillatt totalvekt under 3,5 tonn skal Leverandør benytte enten nullutslippskjøretøy (dvs. batterielektrisk eller hydrogen) eller biogasskjøretøy som minimum oppfyller euroklasse 6/VI i ved utførelse av avtalen(last mile). Kravet gjelder fra oppstart av avtalen.

For kjøretøy som har en tillatt totalvekt over 3,5 tonn skal Leverandør benytte enten nullutslippskjøretøy (dvs. batterielektrisk eller hydrogen) eller biogasskjøretøy som minimum oppfyller euroklasse 6/VI ved utførelse av avtalen (last mile). Kravet kommer til anvendelse for 50 % av kjøretøyene innen 12 måneder etter oppstart av avtalen og 100 % av kjøretøyene innen 01.01.2025.

Det kan unntaksvis gis fritak for dette kravet ved større leveranser som leveres direkte til bestiller uten omlasting. Unntak er regulert av avtalen pkt. 6.4.1.7. Leverandør skal til enhver tid kunne redegjøre for hvilke kjøretøy som benyttes og skal oversende kopi av vognkort på forespørsel fra Oppdragsgiver.

### **6.4.1.2 Hydrogen**

Hvis Leverandør har forpliktet seg til å benytte hydrogenkjøretøy i henhold til avtalen, skal Leverandør til enhver tid kunne fremlegge dokumentasjon på at fornybar hydrogen er benyttet. Dokumentasjonen kan blant annet inneholde følgende informasjon: drivstoffprodusent, drivstoffleverandør, mengde, opprinnelse og sertifisering.

### **6.4.1.3 Biogass**

Hvis Leverandør har forpliktet seg til å benytte biogass som drivstoff ved gjennomføring av avtalen, er hovedregelen at det skal benyttes biogass og ikke naturgass som drivstoff. Innblanding av naturgass aksepteres kun hvis 100 % ren biogass ikke er tilgjengelig i markedet. Oppdragsgiver skal informeres hvis dette inntreffer. Leverandør skal til enhver tid kunne fremlegge dokumentasjon på at tilstrekkelig mengde biogass er benyttet. Dokumentasjonen kan blant annet inneholde følgende informasjon: drivstoffprodusent, drivstoffleverandør, mengde, opprinnelse og sertifisering.

### **6.4.1.4 Flere samtidige avtaleforhold**

Hvis Leverandør har andre samtidige kontraktsforhold med Oppdragsgiver, kan partene i samråd avtale samkjøring/levering for hele eller deler av de ulike avtalene. Det tillates kun å avvike fra Leverandørs tilbudte løsning for transport for denne avtalen, hvis den totale miljøbelastningen blir redusert som følge av en slik endring.

### **6.4.1.5 Endrede leveringsbetingelser**

Oppdragsgiver kan i samråd med Leverandør velge, for hele eller deler av avtalen, å fravike eventuelle bestemmelser rundt leveringstider/oppdragstidspunkt. Dette for å oppnå en mer effektiv levering ved å unngå kjøring i rushtid eller andre forhold. En slik endring kan ha negative konsekvenser for HMS-forhold og føre til uønsket trafikk og støy mot omgivelser rundt leveringssted/oppdragssted. Det skal undersøkes grundig hvilke konsekvenser dette vil ha for omgivelser/naboer, og deres synspunkt skal tas i betraktning før en slik ordning kan iverksettes.

### **6.4.1.6 Tomgangskjøring**

Leverandør skal arbeide for å redusere tomgangskjøring til et minimum. Tomgangskjøring skal ikke forekomme på Oppdragsgivers adresser.

### **6.4.1.7 Unntaksbestemmelser**

Oppdragsgiver kan gi dispensasjon fra hele eller deler av miljøbestemmelsene dersom Leverandør kan dokumentere at det ikke er praktisk mulig å oppfylle kravet.  Dispensasjon skal gis skriftlig, og skal bl.a. beskrive tid og omfang for dispensasjonen.

### **6.4.1.8 Mislighold av miljøbestemmelser**

Hvis Leverandør ikke oppfyller ett eller flere av miljøkravene eller ikke leverer i henhold til tilbudsbeskrivelse, kan Oppdragsgiver ilegge en dagmulkt for den tiden misligholdet foregår.

Dagmulktsats for mindre brudd på miljøbestemmelser utgjør kr 2 000 ekskl. mva. per hverdag. Dagmulktsats for større brudd på miljøbestemmelser, slik som avvik for avtalte kjøretøy- eller drivstoffteknologier, utgjør kr 4 000 ekskl. mva. per hverdag. Ved gjentatte eller grove brudd på miljøbestemmelsene kan Oppdragsgiver heve avtalen.

### **6.4.2 Miljøpolicy**

Leverandørs øverste ledelse skal opprette, implementere og vedlikeholde en miljøpolicy som minimum omfatter produksjon og distribusjon av varene i denne avtalen og som, innenfor definert omfang av organisasjonens ledelsessystem for miljø:

a) er egnet for formålet og konteksten til organisasjonen, inkludert type, skala og miljøeffektivitet av deres aktiviteter, produkter og tjenester;

b) gir en ramme for å fastsette miljømålene;

c) omfatter et engasjement i beskyttelse av miljøet, inkludert forebygging av forurensning og andre spesifikke forpliktelser som er relevante for organisasjonens kontekst (kan omfatte bærekraftig ressursbruk, reduksjon av klimagassutslipp; og vern av biologisk mangfold og økosystemer);

d) omfatter et engasjement i å overholde samsvarsforpliktelsene sine (lovfestede krav som Leverandør som organisasjon skal oppfylle, og andre krav som Leverandør som organisasjon skal oppfylle eller velger å oppfylle);

e) omfatter en forpliktelse til å kommunisere egne samsvarsforpliktelser til underleverandører og følge opp etterlevelse av disse i leverandørkjeden for denne kontrakt.

### **6.4.3 Dokumentasjon av ledelsessystem for miljø**

Leverandør skal på forespørsel fra Oppdragsgiver dokumentere hvordan det arbeides med å redusere negativ miljøpåvirkning fra virksomhet knyttet til varene i denne kontrakten, i tråd med samsvarsforpliktelsene i Leverandørs miljøpolicy.

### **6.4.4 Følgende returordning er avtalt for denne vareleveransen**

Leverandør skal ved forespørsel vederlagsfritt hente (ta i retur) og gjenvinne egne utleide/leasede maskiner, eller utrangerte maskiner og deler som er kjøpt fra Leverandør i tidligere rammeavtaler.  Det samme gjelder for utrangerte multifunksjonsmaskiner fra andre leverandører.

Leverandør skal sørge for sikker sletting og avidentifisering av multifunksjonsmaskiner som returneres fra Oppdragsgiver ved avtalens opphør eller av andre grunner.

Leverandør skal fjerne emballasje eller lignende som det ikke er naturlig for den enkelte Bestiller å beholde. All emballasje skal være resirkulerbar eller gjenbrukbar, dette gjelder også ved bruk av paller og lignende.

## Krav til aktsomhetsvurderinger for ansvarlig næringsliv

### **6.5.1 Plikt til utføre aktsomhetsvurderinger**

Leverandør skal organisere sitt arbeid for ansvarlig næringsliv i tråd med metoden for aktsomhetsvurderinger som beskrevet i internasjonalt anerkjente rammeverk som FNs veiledende prinsipper for næringsliv og menneskerettigheter (UNGP) og OECDs retningslinjer for flernasjonale selskaper.

Aktsomhetsvurderingene omfatter alle leveransene, inkludert varer og/eller tjenester, som bidrar til å oppfylle kontrakten, fra råvarestadiet, distribusjon, transport og til ferdig produkt. De skal utføres både internt i egen virksomhet og i leverandørkjeden.

Hva som menes med ansvarlig næringsliv, følger blant annet av:

* FNs veiledende prinsipper for næringsliv og menneskerettigheter (UNGP)
* OECDs retningslinjer for flernasjonale selskaper, og omfatter blant annet at næringslivet skal
* Respektere menneskerettigheter
* Ivareta arbeidstakerrettigheter
* Bevare miljøet
* Bekjempe korrupsjon og smøring
* Verdenserklæringen om menneskerettighetene (1948) og FN-konvensjonene om økonomiske, sosiale og kulturelle rettigheter (1966) og om sivile og politiske rettigheter (1966)
* Internasjonal humanitærrett inkludert Genèvekonvensjonene
* ILOs kjernekonvensjoner om grunnleggende rettigheter og prinsipper i arbeidslivet:
* Forbud mot tvangsarbeid/slavearbeid (ILO konvensjon nr. 29 og 105)
* Retten til fagorganisering og kollektive forhandlinger (ILO konvensjon nr. 87 og 98. Der hvor konvensjon nr. 87 og 98 er begrenset ved nasjonal lov skal arbeidsgiveren legge til rette for, og ikke hindre, alternative mekanismer for fri og uavhengig organisering og forhandling)
* Forbud mot barnearbeid (FNs barnekonvensjon art. 32, ILO konvensjon nr. 138 og 182)
* Forbud mot diskriminering (ILO konvensjon nr. 100 og 111)
* Helse, miljø og sikkerhet (ILO konvensjon nr. 155 og 187)
* Arbeidsmiljølovgivningen der arbeidet utføres:

Arbeiderens lønns- og arbeidsvilkår skal ikke være dårligere enn det som følger av den til enhver tid gjeldende arbeidsmiljølovgivning i det landet der arbeideren utfører sin del av arbeidet. Dette gjelder i hele leverandørkjeden, fra utvinning av råvarer og produksjon av hovedkomponenter, til sammenstilling og distribusjon av ferdig vare eller utførelse av arbeid. Av særlige relevante forhold fremheves 1) lønns- og arbeidstidsbestemmelser, 2) helse, miljø og sikkerhet, 3) regulære ansettelsesforhold, inklusive arbeidskontrakter, samt 4) lovfestede forsikringer og sosiale ordninger

Overnevnte er minimumsstandarder. Der hvor internasjonale konvensjoner og nasjonale lover og regler eller avtaler regulerer samme tema, skal den høyeste standarden legges til grunn. Dersom Leverandør blir kjent med kritikkverdige forhold i leverandørkjeden, skal Leverandør informere Oppdragsgiver om dette uten ugrunnet opphold.

**Leverandør skal fra kontraktstart:**

* Forankre metoden for aktsomhetsvurderinger i retningslinjer og styringssystemer. Leverandør skal som minimum ha:
* Policy/retningslinjer eller tilsvarende dokument som forplikter Leverandør til å gjøre aktsomhetsvurderinger for ansvarlig næringsliv.
* Prosesser og rutiner for å jobbe med aktsomhetsvurderinger for ansvarlig næringsliv.
* Skriftlige rutiner for å gjøre retningslinjer for etisk handel (Code of Conduct (CoC)/Supplier Code of Conduct eller tilsvarende dokument) kjent for leverandører/ underleverandører og forretningsforbindelser som medvirker til utførelsen av denne kontrakt. Disse skal være i tråd med denne kontrakt. Dersom dette ikke er relevant, skal det foreligge dokumentasjon på det.
* Kartlegge og vurdere faktiske og potensielle negative konsekvenser for mennesker, samfunn og miljø som Leverandør enten har forårsaket eller bidratt til, eller som er direkte knyttet til Leverandørs forretningsvirksomhet, produkter eller tjenester gjennom leverandørkjeder eller forretningspartnere.
* Iverksette tiltak for å stanse, forebygge eller redusere negative konsekvenser basert på kartlegging og vurdering av risiko.
* Overvåke og evaluere effekten av iverksatte tiltak.
* Kommunisere med berørte interessenter om arbeidet med aktsomhetsvurderinger, herunder om hvordan brudd, eller risiko er håndtert.
* Sørge for, eller samarbeide om, gjenoppretting og erstatning for negative konsekvenser.

### **6.5.2 Plikt til å medvirke i kontraktsoppfølgingen**

Oppdragsgiver kan kreve at Leverandør:

* Deltar i oppfølgingssamtale(r) med Oppdragsgiver og eventuelle andre berørte interessenter.
* Besvarer egenrapporteringsskjema senest fire uker etter Oppdragsgivers utsendelse, med mindre Oppdragsgiver har satt en annen frist.
* Fremlegger policy/retningslinjer, prosesser og rutiner for å jobbe med aktsomhetsvurderinger.
* Dokumenterer sitt arbeid med aktsomhetsvurderinger, herunder gjennomført kartlegging av faktiske og potensielle negative konsekvenser for mennesker, samfunn og miljø, og rapporterer om oppfølging og håndtering av funnene.
* Dersom relevant, gi en oversikt over produksjonsenheter i utvalgte høyrisikoprodukter i leverandørkjeden, inkludert deres hovedkomponenter og råvarer, etter Oppdragsgivers nærmere angivelse.
* Bistår i forbindelse med Oslo kommunes leverandørrevisjoner og innhente all dokumentasjon som anses nødvendig:
* Revisjon kan omfatte undersøkelser, innhenting av dokumentasjon og stedlig kontroll hos Leverandør, hos eventuelle underleverandører og på steder der kontraktsarbeidet utføres.  Leverandør skal vederlagsfritt stille nødvendige ressurser til disposisjon og oversende etterspurt dokumentasjon i forbindelse med revisjon eller kontroll. Medvirknings- og dokumentasjonsplikten omfatter også underleverandører.
* Revisjon kan gjennomføres i perioden fra kontraktsinngåelse frem til seks måneder etter utløpet av kontrakt.
* Revisjon og stedlig kontroll kan utføres av Oslo kommune eller tredjepart engasjert av Oppdragsgiver. Slik tredjepart identifiseres i denne bestemmelsen med Oppdragsgiver. Leverandør kan motsette seg at en direkte konkurrent av Leverandør blir oppnevnt som tredjepart.  Tillitsvalgte kan ikke nektes adgang ved stedlig kontroll der kontraktsarbeidet utføres.
* Oppdragsgiver har rett til å samarbeide med andre offentlige oppdragsgivere og samarbeidspartnere i oppfølgingen av aktsomhetsvurderingene for ansvarlig næringsliv, samt innenfor lovverkets rammer å dele relevant informasjon og dokumentasjon fra oppfølgingen. Oppdragsgiver skal sikre at informasjonen deles på forsvarlig måte.

### **6.5.3 Konsekvenser ved manglende ivaretakelse krav til aktsomhetsvurderinger for ansvarlig næringsliv**

Oppdragsgiver etterstreber samarbeid som utgangspunkt, og ønsker dialog om eventuelle utfordringer i leverandørkjeden med mål om å få til varige forbedringer.

Oppdragsgiver vil likevel, ved brudd på krav i punkt 6.5.1-6.5.2 eller mangelfull dokumentasjon, kunne gjøre gjeldende følgende sanksjonsbestemmelser:

* Leverandør skal rette brudd. Leverandør skal fremlegge en tiltaksplan for når og hvordan brudd skal rettes. Tiltakene og fristene skal være rimelige sett i forhold til bruddenes art, alvorlighetsgrad og omfang. Tiltaksplanen skal fremlegges for godkjenning av Oppdragsgiver innen fire uker etter at bruddene ble oppdaget, med mindre Oppdragsgiver bestemmer noe annet. Dokumentasjon på retting skal fremlegges Oppdragsgiver for godkjenning så snart den foreligger.
* Ved alvorlige eller gjentatte brudd, eller ved gjentatt tilsidesettelse av tiltaksplanen, kan Oppdragsgiver ilegge én eller flere av følgende sanksjoner:
* Gebyr på kr 1 500 ekskl. mva. per hverdag inntil forholdet er rettet.
* Kreve midlertidig stans av hele eller deler av leveransen. Under stans vil ikke erstatningskjøp som foretas hos annen leverandør anses som kontraktsbrudd.
* Kreve at Leverandør bytter ut vare(r) eller underleverandør uten kostnad for Oppdragsgiver.
* Heve kontrakten. Selv om Leverandør eller underleverandør retter, er dette ikke til hinder for at Oppdragsgiver kan heve.

## Øvrige plikter

Leveransen omfatter de sideforpliktelser som fremgår av kravspesifikasjonen.

### **6.6.1 Møter og seminarer i avtaleperioden**

Leverandør skal uten kostnad for Oppdragsgiver delta på møter i avtaleperioden.

Det skal være kontinuerlig samarbeid og oppfølging i avtaleperioden. Oppdragsgiver vil ta initiativ til samarbeidsmøter ved behov.

Dersom Leverandør på eget initiativ ønsker å invitere Bestillerne til aktiviteter i tilknytning til samkjøpsavtalen, skal program og innhold på forhånd godkjennes av Oppdragsgiver. Leverandør skal dekke alle kostnader til slike aktiviteter.

### **Statistikk og informasjon**

Leverandør skal oversende tertialrapporter uoppfordret til avtaleforvalter innen den 15. januar, 15. mai og 15. september hvert år så lenge leasingperiodene varer.  Se Bilag 4 Mal Tertialrapportering. Oppdragsgiver tar forbehold om at malen kan endres dersom det blir nødvendig.

Dersom tertialrapport ikke er levert innen fristen påløper en dagmulkt pålydende kroner 300 per hverdag frem til rapporten er levert. Påløpt dagmulkt innbetales som egen innbetaling ved neste forfall for innbetaling av provenyet.

Rapporten skal leveres på elektronisk MS Excel format, det vil si i det formatet som malen. Alle fanearkene skal fylles ut hvert tertial, med mindre annet står i malen. Som malen viser skal det rapporteres på omsetning per måned, per virksomhet, leveringstid, responstid på service, utbetalte dagbøter for forsinket levering, oppetid, samt krav knyttet til samfunnsansvar og miljø.

Leverandør skal også kunne levere annen statistikk som Oppdragsgiver har behov for og som har sammenheng med kontraktens art, dersom Oppdragsgiver ber om dette og det ikke medfører vesentlig ulempe for Leverandør. All rapportering, statistikkutarbeidelse og oversendelse skal være kostnadsfri for Oppdragsgiver.

# **Avrop**

* 1. **Avropsmekanisme**

Avrop på samkjøpsavtalen skal foretas via netthandelløsning, e-post og/eller elektronisk overføring.

* 1. **Pris**

Prisene som Leverandør oppgir i Bilag 3- Pris- og produktskjema er maksimale priser som tilbys Oslo kommune. Prisene kan reguleres etter de føringer som fremgår av pkt. 10.2.

* 1. **Overtagelse**

Ved større leveranser skal det føres overtagelsesprotokoll hvor leverandør og bestiller skal kontrollere leveransen. Leverandør har ansvar for leveransen fram til overtagelse. Det skal sendes en faktura for hele leveransen ved større leveranser.

# **Retur og feilleveranser**

Bestiller skal umiddelbart informere Leverandør om feil og mangler ved leveransen. Defekte maskiner og feilleveringer skal returneres uten omkostninger, og skal erstattes hurtigst mulig.

Ved feilleveranse på grunn av feil i avrop fra Bestiller kreditters hele beløpet minus Leverandørs returavgifter/-frakt.

# **Dagmulkt**

Blir ikke maskinen(e) levert i henhold til avtalt tidspunkt, foreligger det forsinkelse fra Leverandør som gir Oppdragsgiver rett til dagmulkt. Dette gjelder likevel ikke så langt Leverandør godtgjør at forsinkelsen skyldes hindring utenfor hans kontroll som han ikke med rimelighet kunne ventes å ha tatt i betraktning ved avtaleinngåelsen eller ha unngått eller overvunnet virkningene av.

Ved forsinkelse som angitt i første ledd begynner dagbot å løpe automatisk. Dagmulkten er på kr 300,- per hverdag inntil levering finner sted.

Leverandørs samlede dagmulktsansvar er begrenset til 5 % av den totale kontraktssum. Ansvarsbegrensningen gjelder ikke dersom forsinkelsen har sin årsak i forsett eller grov uaktsomhet hos Leverandør eller noen Leverandør svarer for.

Hvis bare en del av den avtalte ytelsen er forsinket, kan Leverandør kreve en nedsettelse av dagmulkten som står i forhold til Oppdragsgivers/Bestillers mulighet til å nyttiggjøre seg den del av ytelsen som er levert.

Når forsinkelsen har vart så lenge at maksimal dagmulktbeløp er nådd, foreligger det vesentlig kontraktsbrudd.

Dagmulkt er ikke til hinder for at Oppdragsgiver/Bestiller i tillegg krever erstatning for å få dekket tap som viser seg å bli større enn det som dekkes av dagmulkten. Betalt dagmulkt skal gå til fradrag i erstatningen i den utstrekning den gjelder samme forhold.

# **Pris og betaling (vilkårene punkt 7)**

## Pris

Alle avtalens priser fremgår av Bilag 3 – Pris- og produktskjema. Bilaget blir en del av endelig avtale.

Alle prisene skal være oppgitt i norske kroner, ekskl. mva. Dette gjelder også for eventuelle andre avgifter.

Maskinene skal være i henhold til alle krav til produktet og ytelsen som fremkommer i kravspesifikasjonen og Bilag 3 Pris- og produktskjema.

Prisene skal inkludere alle kostnader, herunder tilstrekkelig emballasje, transport, proveny, ekspedisjonsgebyr, fakturagebyr, toll, skatter, avgifter og lignende.

Dersom Leverandør gjennomfører spesielle kampanjer, eller har tilbud med lavere pris enn det som er avtalt, skal Bestiller ubetinget og uoppfordret godskrives denne.

Oppdragsgiver skal ikke forpliktes til et minimum antall klikk per maskin. Et estimert forbruk kan legges til grunn ved fakturering, men dette skal avregnes mot faktisk forbruk minst en gang per år, slik at eventuell overfakturering krediteres eller overforbruk belastes Oppdragsgiver.

For nærmere regulering av pris, se avropskontakten, samt Bilag 3 Pris- og produktskjema.

## Prisregulering (vilkårene punkt 7.2)

Prisendringer kan gjøres dersom følgende forhold gjør seg gjeldende:

Avtalens priser kan justeres ved endringer i kursforhold mellom norske kroner og Leverandørs eksponerte valuta. Endringer skal gjøres ved endringer utover +/- 3 % og kan kun gjelde for overskytende utover disse +/- 3 %.

Leverandør har ansvar for å melde om prisforhandlinger iht. denne klausul, både prisøkning og prisreduksjon. Dette gjøres ifm. statusmøter med avtaleforvalter.

For eksisterende avrop vil justering foretas fra «neste fakturering». Justeringen har ikke tilbakevirkende kraft. For nye leieavtaler vil ny pris justert for valutaendringer gjelde fra dag en.

Partene kan først anmode om valutaregulering av kontraktsprisene fire måneder etter kontraktsignering, første gang med utgangspunkt i midtkursen for den måned avtalen ble inngått. Øvrige valutareguleringer kan deretter anmodes endret hver fjerde måned etter siste valutaregulering. Erstatningsvarer og nye varer (modeller) valutajusteres i henhold til midtkursen måneden de kom inn varesortimentet.

Anmodninger om valutareguleringer skal behandles av partene, senest én måned etter anmodningen er mottatt. Med mindre annet er avtalt mellom partene skal prisene ikke iverksettes før månedsskiftet etter godkjent anmodning.

Partene skal i anmodningen angi seneste måneds midtkurs samt oversikt over aktuelle endringer av kontraktsprisene (før pris og ny pris).»

## Fakturering (vilkårene punkt 7.4 flg.)

Leverandør plikter å sende elektroniske fakturaer i Elektronisk handelsformat (EHF) fra dato for kontraktsinngåelse. Som Leverandør må det inngås en egen avtale med et aksesspunkt.

**Krav til faktura**

Standard Elektronisk handelsformat (EHF).

Kontraktsnummer skal påføres i feltet "ContractDocumentReference" i EHF-fakturamalen.

På faktura skal alle priser spesifiseres som i prislisten.

Betalingsbetingelser er per 30 kalenderdager etter mottatt faktura.

Fakturaen/xml-filen må inneholde følgende:

       Leverandørs navn

       Leverandørs organisasjonsnummer

       For leverandører registret i MVA-registeret, skal organisasjonsnummer etterfølges av bokstavene MVA.

       Bankkontonummer

       Fakturanummer (unikt for Leverandør)

       Fakturadato

       Forfallsdato

       Leveringssted

       Leveringsdato

       Fakturamottaker:

o   Hovedorganisasjonsnummeret til bydelen, etaten eller foretaket innmeldt i Elma.

o   Hovedorganisasjonsnummeret skal stå oppført i feltet «AccountingCustomerParty/Party/PartyLegalEntity/companyID» i xml-filen

       Avtalenummer (oppgis av oppdragsgiver)

       Ressursnummer eller bestillingsnummer/ordrenummer

o   Ressursnummer skal stå i feltet «BuyerReference», og skal kun inneholde 8 teg.

o   Bestillingsnummer/ordrenummer skal stå i feltet «OrderReference/ID» i xml-filen, og skal kun inneholde 9 siffer

       Referanse – ressursnummer

       Varelinjetekst, spesifikasjon av ytelsen/varen

o   Artikkelnummer (varenummer)

o   Artikkelnavn

o   Enhetsbeskrivelse (stk, kartong, etc.)

o   Enhetspris per varelinje

o   Antall enheter per varelinje

o   Varelinjebeløp, sum per varelinje. Ikke forskjellige varer i samme linje.

       Fakturabeløp eksklusiv mva.

o   Mva. spesifisert beløp. Spesifiseres på de forskjellige mva-satsene.

       Fakturabeløp inkludert mva.

Kun korrekt utfylte fakturaer utløser betalingsplikt.

# **Proveny**

Leverandør skal betale proveny til Oppdragsgiver på 1% av omsetningen til Oslo kommune og eventuelle samarbeidspartnere, dette for leveranser i henhold til samkjøpsavtalen. Leverandør innberetter tertialvis og innen den 15. januar, 15. mai og 15. september hvert år omsetning i foregående tertial.

Tertialrapport skal leveres elektronisk i MS Excel format til avtaleforvalter i Oslo kommune jf. punkt 6.6.2. Oppdragsgiver forbeholder seg retten til å gjøre endringer i provenyinnberetningen i kontraktsperioden, leverandør vil bli varslet skriftlig om endringer i rutine for proveny.

Det skal betales proveny for alle avropskontrakter som er inngått på samkjøpsavtalen, også der hvor avropskontraktens varighet går utover samkjøpsavtalens varighet. Leverandør er forpliktet til å sende tertialrapport for alle år det er gyldige avropsavtaler som er inngått i samkjøpsavtalens avtaleperiode.

Kravet om proveny gjelder også for avrop foretatt av Oslo kommunes samarbeidspartnere. Provenyet fra samarbeidspartnere skal innbetales til Oslo kommune.

Oppdragsgiver vil etter mottak av tertialrapport og avklaring av eventuelle avvik utstede faktura pålydende provenybeløpet (1,0 % av innrapportert omsetning) med 30 kalenderdagers betalingsfrist. Dersom det er samarbeidspartnere med på avtalen, vil Oslo kommune utstede to fakturaer. Purregebyr (iht. inkassoforskriften) og forsinkelsesrenter (iht. forsinkelsesrenteloven) vil påløpe ved for sen betaling.

Dersom tertialrapport ikke er innberettet innen fristene påløper en dagmulkt pålydende kroner 300,- per hverdag frem til innberetning er foretatt. Påløpt dagmulkt tilkommer på faktura.

# **Endringer i Leverandørs organisasjon mv.**

Endringer som kan få betydning for avtalen, for eksempel Leverandørs organisasjonsform, overdragelse av virksomhet og lignende, skal meddeles skriftlig til Oppdragsgiver snarest.

# **Oppsigelse**

Hvis det foreligger saklig grunn kan Oppdragsgiver si opp avtalen, helt eller delvis, med 6 måneders oppsigelsesfrist. Oppsigelsen skal skje skriftlig.

# **Bestemmelser fra Oslomodellen**

## 14.1 Krav om betaling til bank

Lønn, oppgjør og annen godtgjørelse til egne ansatte, ansatte hos underleverandører, innleide og selvstendige oppdragstakere skal utbetales til den enkeltes konto i bank.

Alle avtaler Leverandør inngår for utføring av arbeid under denne kontrakten skal inneholde tilsvarende bestemmelse.

## 14.2 Krav til lønns- og arbeidsvilkår

Leverandør og underleverandører (herunder bemanningsselskap) plikter å ha lønns- og arbeidsvilkår som ikke er dårligere enn det som følger av til enhver tid gjeldende arbeidsmiljølovgivning, allmenngjøringsforskrifter eller landsomfattende tariffavtale for den aktuelle bransje. Dette gjelder bare for arbeidere som direkte medvirker til oppfyllelse av leverandørs forpliktelser under avtalen.

På arbeidsområder som ikke er dekket av allmenngjøringsforskrifter eller landsdekkende tariffavtaler, skal Leverandør se hen til lokale tariffavtaler på samme arbeidsområde og fastsette lønns- og arbeidsvilkår som ikke er dårligere enn disse. Dersom det ikke finnes slike lokale avtaler, skal Leverandør se hen til allmenngjorte eller landsdekkende tariffavtaler for lignende arbeidsområder og fastsette lønns- og arbeidsvilkår som ikke er dårligere enn disse.

Med lønns- og arbeidsvilkår menes blant annet bestemmelser om arbeidstid, lønn, obligatorisk tjenestepensjon, overtidstillegg, skift- og turnustillegg og ulempetillegg, og dekning av utgifter til reise, kost og losji.

Dersom kravet til lønns- og arbeidsvilkår ikke etterleves, har Oppdragsgiver rett til å holde tilbake deler av kontraktssummen til det er dokumentert at forholdet var eller er brakt i orden. Summen som blir holdt tilbake skal tilsvare ca. 2 ganger besparelsen for arbeidsgiveren.

Dersom bruddet har skjedd hos underleverandør kan Oppdragsgiver kreve at Leverandør skifter ut underleverandør. Dette skal skje for Leverandørs regning og risiko.

Ved brudd på plikter etter denne bestemmelsen som ikke er av ubetydelig karakter kan Oppdragsgiver stanse arbeidene for Leverandørs regning og risiko eller heve kontrakten. Selv om Leverandør eller underleverandør retter overfor arbeiderne, er ikke det til hinder for at Oppdragsgiver kan heve. Leverandørs forsinkelse som følge av stansing gir Oppdragsgiver rett på eventuell dagmulkt etter kontraktens bestemmelser om forsinket levering. Dersom Oppdragsgiver hever kontrakten med Leverandør, kan Oppdragsgiver kreve å få tiltransportert til seg Leverandørs kontrakter med underleverandører.

Brudd på plikter etter denne bestemmelsen gir under enhver omstendighet Oppdragsgiver rett på forholdsmessig prisavslag. Ved vurderingen av hva som er et forholdsmessig prisavslag, skal det særlig legges vekt på bruddets alvorlighetsgrad, omfang, varighet og betydning for Oppdragsgiver, herunder betydningen for Oppdragsgivers omdømme.

Oslo kommune, eller eventuelt tredjepart engasjert av Oslo kommune, har rett til innsyn i dokumenter, og rett til å foreta andre undersøkelser, som gjør det mulig for Oppdragsgiver å gjennomføre kontroll med at kravet til lønns- og arbeidsvilkår overholdes.

Leverandør plikter vederlagsfritt å medvirke ved kontroll, herunder til å fremlegge all etterspurt dokumentasjon. Medvirknings- og dokumentasjonsplikten omfatter også underleverandører.

Leverandør plikter å ha tilsvarende kontraktsbestemmelse i sine kontrakter med underleverandører og skal gjennomføre nødvendig kontroll hos sine underleverandører for å påse at plikten overholdes.

## 14.3 Krav om betaling med elektronisk betalingsmiddel/forbud mot kontant betaling

All betaling Leverandør foretar i forbindelse med utførelsen av kontraktsarbeid for Oslo kommune skal betales med elektronisk betalingsmiddel.

Alvorlige brudd på denne bestemmelsen gir Oppdragsgiver rett til prisavslag tilsvarende betalingen.

Alle avtaler Leverandør inngår for utføring av arbeid under denne kontrakten skal inneholde tilsvarende bestemmelser.

## 14.4 Brudd på skatte- og avgiftsforpliktelser

Leverandør og eventuelle underleverandører skal til enhver tid oppfylle sine forpliktelser til å betale skatter og/eller avgifter.

Oppdragsgiver kan til enhver tid foreta kontroll av Leverandørs og eventuelle underleverandørers oppfyllelse av forpliktelser til å betale skatter og/eller avgifter.

Dersom Leverandør i ikke uvesentlig grad misligholder sine forpliktelser til å betale skatter og/eller avgifter kan Oppdragsgiver, etter at Leverandør er gitt en frist til å rette, heve kontrakten. Dersom Leverandør vesentlig misligholder sine forpliktelser til å betale skatter og/eller avgifter kan Oppdragsgiver heve kontrakten uten at Leverandør er gitt en frist til å rette. Retten til å heve gjelder ikke dersom kravet formelt er bestridt overfor kompetent myndighet og Leverandør kan sannsynliggjøre overfor Oppdragsgiver at kravet ikke er berettiget.

Dersom Leverandørs underleverandør i ikke uvesentlig grad misligholder sine forpliktelser til å betale skatter og/eller avgifter, kan Oppdragsgiver, etter at underleverandør er gitt en frist til å rette, kreve at Leverandør snarest mulig skifter ut sin underleverandør for Leverandørs regning og risiko. Retten til å kreve utskifting gjelder ikke dersom kravet er formelt bestridt overfor kompetent myndighet, og Leverandør kan sannsynliggjøre overfor Oppdragsgiver at kravet mot underleverandør ikke er berettiget. Dersom Leverandør ikke skifter ut underleverandør som den er forpliktet til å skifte ut, kan Oppdragsgiver heve avtalen.

Alle avtaler Leverandør inngår for utføring av arbeid under denne kontrakten skal inneholde tilsvarende bestemmelser.

## 14.5 Brudd på konkurranselovgivningen

Dersom det er klar sannsynlighetsovervekt for at Leverandør har brutt konkurranseloven §§ 10 eller 11 eller tilsvarende bestemmelser, kan Oppdragsgiver heve kontrakten dersom dette er forholdsmessig.

Dersom det er klar sannsynlighetsovervekt for at Leverandørs underleverandør har brutt konkurranselovens §§ 10 eller 11 eller tilsvarende bestemmelser, kan Oppdragsgiver kreve at Leverandør snarest mulig skifter ut sin underleverandør, for Leverandørs regning og risiko. Retten til å kreve utskifting gjelder ikke dersom kravet er formelt bestridt overfor kompetent myndighet og Leverandør kan sannsynliggjøre overfor Oppdragsgiver at kravet mot underleverandør ikke er berettiget. Dersom Leverandør ikke skifter ut underleverandør som den er forpliktet til å skifte ut, kan Oppdragsgiver heve avtalen.

Før heving etter første ledd og før krav om utskiftning av underleverandør i annet ledd, skal Oppdragiver vurdere den tid som er gått siden bruddet på konkurranseloven §§ 10 eller 11 ble begått, hvilke self-cleaning-tiltak som er iverksatt fra Leverandørs eller underleverandørs side og eventuelt andre momenter som kan ha betydning for vurderingen av om hevingen eller utskiftningen er forholdsmessig. Dersom bruddet på konkurranselovgivningen direkte har rammet eller berørt Oslo kommune, vil heving alltid anses å være forholdsmessig.

Alle avtaler Leverandør inngår for utføring av arbeid under denne kontrakten skal inneholde tilsvarende bestemmelser.

## 14.6 Revisjon

Oslo kommune, eller eventuelt tredjepart engasjert av Oslo kommune, kan for å undersøke om kontraktens krav blir oppfylt, gjennomføre revisjon, herunder stedlig kontroll av Leverandør og eventuelle underleverandører, i perioden fra kontraktsinngåelse til seks måneder etter at sluttfaktura er betalt. Denne adgangen omfatter også kontrakter og dokumentasjon i underliggende ledd.

Leverandør skal vederlagsfritt stille nødvendige ressurser og dokumentasjon til disposisjon for Oppdragsgivers kontroll. Medvirknings- og dokumentasjonsplikten omfatter også underleverandører.

Alle avtaler Leverandør inngår for utføring av arbeid under denne kontrakten skal inneholde tilsvarende bestemmelser.

## 14.7 Utdypende krav til faktura

For arbeider som utføres etter medgått tid eller etter fastpris, skal faktura fra Leverandør blant annet inneholde egne varelinjer for Leverandør og underleverandør(er). Leverandør må benytte et varenummersystem hvor det klart fremgår hvem som er hovedleverandør og underleverandør(er).

Nødvendig fakturagrunnlag slik som timelister, målinger mv. skal medfølge og være attestert iht. avtalt prosedyre.

Ved uenighet om kravets berettigelse og /eller ved helt eller delvis frafall av krav, skal Leverandør sende kreditnota for hele fakturabeløpet, samtidig som det utstedes to nye fakturaer for hhv. omtvistet og uomtvistet krav.

Dersom Leverandør ikke leverer faktura i tråd med denne bestemmelsen, anses ikke tilsendt faktura som mottatt hos Oppdragsgiver. Avtalt betalingsfrist gjelder først når Oppdragsgiver har mottatt faktura i henhold til denne bestemmelsen.

## 14.8 Mislighold av kontraktsforpliktelser - konsekvenser for senere konkurranser

Brudd på Leverandørs plikter i denne kontrakten vil bli nedtegnet og kan få betydning i senere konkurranser, i overensstemmelse med regelverket for offentlige anskaffelser.

Alle avtaler Leverandør inngår for utføring av arbeid under denne kontrakten skal inneholde tilsvarende bestemmelser.

# **Eventuelle endringer etter avtaleinngåelse**

Dersom Oppdragsgiver og Leverandør har kommet til enighet om en endringsavtale, skal endringen fremgå av et eget vedlegg til avtalen. Hver endring skal være underskrevet av bemyndiget representant for partene.

\*\*\*\*\*

Dette avtaledokumentet med bilag er signert gjennom Oppdragsgivers konkurransegjennomføringverktøy (KGV). Signerere og signaturdato fremgår av signeringssertifikat.